古时候,最著名的诗词歌赋。
晏殊 清平乐 红笺小字,说尽平生意。
鸿雁在云鱼在水,惆怅此情难寄。
斜阳独倚西楼,遥山恰对帘钩。
人面不知何处,绿波依旧东流 蝶恋花 槛菊愁烟兰泣露,罗幕轻寒,燕子双飞去。
明月不谙离恨苦,斜光到晓穿朱户。
昨夜西风凋碧树,独上高楼,望尽天涯路。
欲寄彩笺无尺素,山长水远知何处。
浣溪沙 一曲新词酒一杯,去年天气旧亭台,夕阳西下几时回? 无可奈何花落去,似曾相识燕归来,小园香径独徘徊。
念奴娇赤壁怀古 大江东去,浪淘尽,千古风流人物。
故垒西边,人道是、三国周郎赤壁。
乱石穿空,惊涛拍岸,卷起千堆雪。
江山如画,一时多少豪杰。
遥想公谨当年,小乔初嫁了,雄姿英发。
羽扇纶巾,谈笑间、强虏灰飞烟灭。
故国神游,多情应笑我,早生华发。
人间如梦,一尊还酹江月。
李煜 虞美人 春花秋月何时了,往事知多少。
小楼昨夜又东风, 故国不堪回首月明中。
雕栏玉砌应犹在,只是朱颜改。
问君能有几多愁, 恰似一江春水向东流。
相见欢 无言独上西楼,月如钩。
寂寞梧桐深院锁清秋。
剪不断,理还乱,是离愁。
别是一般滋味在心头。
柳永 雨霖铃 寒蝉凄切,对长亭晚,骤雨初歇。
都门帐饮无绪, 留恋处,兰舟摧发。
执手相看泪眼,竟无语凝噎。
念去去千里烟波,暮霭沈沈楚天阔。
多情自古伤离别,更那堪冷落清秋节。
今宵酒醒何处, 杨柳岸、晓风残月。
此去经年,应是良辰好景虚设。
便纵有千种风情,更与何人说。
伫倚危楼风细细, 望极春愁, 黯黯生天际。
草色烟光残照里, 无言谁会凭栏意。
拟把疏狂图一醉, 对酒当歌, 强乐还无味。
衣带渐宽终不悔, 为伊消得人憔悴 八声甘州 对潇潇暮雨洒江天, 一番洗清秋。
渐霜风凄紧, 关河冷落, 残照当楼。
是处红衰绿减, 苒苒物华休。
惟有长江水, 无语东流。
不忍登高临远, 望故乡渺邈, 归思难收。
叹来年踪迹, 何事苦淹留? 想佳人妆楼顒望, 误几回, 天际识归舟。
争知我, 倚阑干处, 正恁凝愁!